5.12.24 אלון שלום. **הנצחה של אפיק ויובל** ברצוני להשלים, עד כמה שאפשר, פרטים של אפיק ויובל באתרי האינטרנט שלנו. כל הנופלים של כפר מנחם מונצחים באתר הארכיון, ובאתר כפר מנחם . הפרטים של אפיק ויובל, כפי שהגיעו אלי כבר הוכנסו לאתר הארכיון, תחת הכותרת של נופלים – יום הזיכרון. מקומות נוספים להנצחה באתרי האינטרנט שלנו: באתר הארכיון, בדף הבית יש "סטריפ" – **היו לזיכרון**. שם מופיעים שמותיהם של כל מי שנפטר בישוב. כדי לצרף אותם למקום זה אני זקוקה לתמונה ותיאור תולדות חיים של כל אחד מהם. פרטים אלה נחוצים גם כדי להכניסם לאתר כפר מנחם תחת הכותרת – **לזכרם.** (אני מודעת לכך ששמות נפטרים מההרחבה עדין לא הוכנסו. הסיבה – למרות בקשותי, לא הצלחתי עדין לקבל פרטים מהמשפחות. דרור אבודרם יודע שפניתי ובקשתי...) אני זקוקה לעזרה כדי להשלים את הפרטי החסרים . **יובל** – קבלתי מאמיליה תמונות. גם תמונה לחדר זיכרון וגם תמונות נוספות. כרגע אני זקוקה לדף אחד עם תיאור תולדות חיים. ( בהמשך, כל מה שהיא תכין ותרצה שנשמור – נשמור.) **אפיק** – קבלתי תמונה אחת. עדיין אין לי תמונה לחדר זיכרון. לגבי תולדות חיים נמצא אצלי מה שאמיר כתב בעבר. צריך לקבל את אישורו, או ,אם ברצונו , לכתוב משהו אחר .

שתי המשפחות, כמו גם משפחות אחרות בישוב, מוזמנות להיכנס לשני האתרים ולראות איך נראים הדברים.

לגבי **חדר הזיכרון** –לי חשוב לקדם את הדברים. מחכה לנו תקופה לא קלה ונכון, לדעתי, לקדם ולעשות כל מה שכן אפשר לקדם. העבודות במקום מורכבות מהמון פרטים קטנים. אני פניתי ביוזמתי אל דור ורפי . שניהם אנשי מקצוע. פניתי אליהם בידיעה שישקיעו כל מה שנדרש ומעבר, בשל הקשר והיחס האישי לנושא, הם מכירים את החומרים הנדרשים והסכימו לקחת על עצמם את העבודה וכבר משקיעים זמן ומחשבה בנושא. הצעת עבודה תוכן בימים הקרובים.

לגבי **הטקס בערב יום הזיכרון**. – מי אמור להשיג את אישורו של מנהל בית הבנים לשימוש בבית הבנים בבערב יום הזיכרון? אשמח לכל עזרה ושיתוף פעולה בנושא. בברכה. אוכמה.